5.4.2007 Jurnalul Oficial al Uniunii Europene L 95/53 DECIZIA COMISIEI din 4 aprilie 2007 privind inventarul potențialului de producție viticolă prezentat de Bulgaria în temeiul Regulamentului (CE) nr. 1493/1999 al Consiliului [notificată cu numărul C(2007) 1469 (Numai textul în limba bulgară este autentic) (2007/223/CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivi- nicole (!), în special articolul 23 alineatul (4), întrucât: () Regulamentul (CE) nr. 1493/1999 prevede, ca o condiție prealabilă pentru accesul la extinderea drepturilor de plantare şi la ajutorul în favoarea restructurării şi a recon- versiei, întocmirea unui inventar al potențialului de producție viticolă de către statul membru interesat. Prezentarea acestui inventar trebuie să fie în conformitate cu articolul 16 al regulamentului menționat anterior. Regulamentul (CE) nr. 1227/2000 al Comisiei din 31 mai 2000 privind stabilirea unor reguli detaliate de aplicare a Regulamentului (CE) nr. 1493/1999 al Consi- liului privind organizarea comună a pieței vitivinicole, cu privire la potențialul de producție (?) prevede la articolul 19 detaliile de prezentare a informațiilor cuprinse în inventar. Bulgaria a comunicat Comisiei, prin scrisorile din 10 şi 17 ianuarie 2007, informațiile prevăzute la articolul 16 din Regulamentul (CE) nr. 1493/1999 și la articolul 19 din Regulamentul (CE) nr. 1227/2000. În urma examinării acestor informații s-a putut constata că Bulgaria a întocmit, aşadar, inventarul respectiv. (4) Prezenta decizie nu implică recunoaşterea de către Comisie a exactității datelor cuprinse în inventar sau a compatibilității legislației prevăzute în inventar cu dreptul comunitar. Aceasta nu aduce atingere niciunei eventuale decizii a Comisiei în acest domeniu. (5) Măsurile prevăzute în prezenta decizie sunt conforme cu avizul Comitetului de gestionare a vinurilor, ADOPTĂ PREZENTA DECIZIE: Articolul 1 Comisia constată că Bulgaria a întocmit inventarul potențialului de producție viticolă în conformitate cu articolul 16 din Regu- lamentul (CE) nr. 1493/1999. Articolul 2 Prezenta decizie se adresează Republicii Bulgaria. Adoptată la Bruxelles, 4 aprilie 2007. Pentru Comisie Mariann FISCHER BOEL Membru al Comisiei () J0 L179, 14.7.1999, p. 1. Regulament, astfel cum a fost modificat ultima dată prin Regulamentul (CE) nr. 1791/2006 (O L 363, 20.12.2006, p. 1). () JO L 143, 16.6.2000, p. 1. Regulament, astfel cum a fost modificat ultima dată prin Regulamentul (CE) nr. 1460/2006 (O L 272, 3.10.2006, p. 9).